Ku ya hi tindhawu ta ndzhaka a hi vulavula hi ku hundzuka. Hi swi kotile ku kuma timali ku kota ku hundzuka ku suka hi 2002/03 na ku ya mahlweni. Swikombiso swa matirhelo swa nkoka (key performance indicators, (KPIs))swi tumbuluxiwile leswi a swi tivisa swiringanyeto swa pfhumba. Ti KPI leti a swi hundzuluxiwa ngopfu hi ku landza nhluvukiso wa xiyenge xa matholele, minkombiso leyi a yi kombisa ku hambana loku nga kona eAfrika Dzonga, tindzimi-nyingi no tirhisa ku hambana ka dyondzo ya tindzimi. Hi tlhela hi ringeta ku antswisa ku fikelela naswona xitirho xinwe lexi nga tirhisiwaka ku vona leswaku ku fikelela vutivi na mahungu hi leswaku mahungu ya fanele ku kumeka hi ririmi ra muganga laha tindhawu ti kumekaka kona. Tindhawu leti ti tlhele ti komberiwa ku langutisa timhaka leti khumbaka vutomi bya vanhu na HIV/AIDS, na ku nghenelela eka miganga, ku endlela leswaku va pfuna hi switirhisiwa swa muganga, xikombiso endlelo ra vutivi bya tindzimi. Hi tshemba leswaku hi ndlela miganga yi ta kokeka ku tirhisa tindhawu leti. Hi ta va hi langutisisa matirhelo laya kondleteriweke hi xikongomelo xo tivisa ku pfuniwa hi timali eka nkarhi lowu taka.?